PARLAMENTUL ROMÂNIEI

CAMERA DEPUTAŢILOR
	              Comisia  pentru  cultură, arte, mijloace de informare în masă


AVIZ

asupra proiectului de Lege pentru completarea art.3 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică
În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare, cu proiectul de Lege pentru completarea art.3 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, transmis cu adresa nr. PL x 82 din 1 februarie 2017 şi înregistrat cu nr. 4c-10/18 din 02 februarie  2017.
Conform dispoziţiilor art.75 alineatele (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 22 decembrie 2016, în condiţiile articolului 75 alineatul (2) teza a III–a din Constituţia României, republicată. 
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 28 februarie 2017.
Membrii Comisiei au examinat proiectul de Lege pentru completarea art.3 din Legea nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică precum şi Avizul favorabil cu observaţii şi propuneri al Consiliului Legislativ,  transmis cu nr. 660 din 06 iulie 2016.
În raport de obiectul şi conţinutul reglementării, proiectul de lege face parte din categoria legilor ordinare.
În urma dezbaterilor, Comisia pentru cultură, arte, mijloace de informare în masă a hotărât, cu majoritatea voturilor parlamentarilor prezenţi, avizarea negativă a proiectului de lege.

                    PREŞEDINTE,

                           SECRETAR,


             Gigel – Sorinel ŞTIRBU
                                   Beatrice TUDOR     

